
	ACTA 


	Expedient núm.: 
	Òrgan col·legiat: 

	JGL/2022/11 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	14 de març de 2022 

	Durada 
	des de les 19.15 fins a les 21.15 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/10 de la Junta de Govern Local de la sessió duta a terme el dia 7 de març de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


AFERS SOCIALS
	Expedient 493/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00178 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar, per pagar el lloguer d'un habitatge corresponent al mes de febrer de 2022, un ajut de tres-cents euros (300,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 494/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00064 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar, per pagar el lloguer d'un habitatge corresponent al mes de novembre de 2021, un ajut de dos-cents cinquanta euros (250,00 €), i per pagar la llum d’un habitatge corresponent al mes de gener de 2022, un ajut de cent vint-i-dos euros amb catorze cèntims (122,14 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 462/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2020/00023;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de noranta euros (90,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 471/2022. Revisió facturació aigua 4t trimestre de 2021 

	Favorable
	Tipus de votació: unanimitat

	Vista la sol·licitud en què es demana que es revisi una facturació d’aigua, corresponent al 4t trimestre de 2021, ja que té un consum molt elevat a causa d’una fuita d’aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que examinada la documentació aportada per justificar l’avaria, un informe de la reparació i una factura de l’instal·lador, falta acreditar fotogràficament la reparació efectuada. Un cop es disposi de tota la documentació, es podrà tramitar la petició de facturació d’aigua per fuita.


	Expedient 524/2022. Revisió facturació aigua 3r trimestre de 2021 

	Favorable
	Tipus de votació: unanimitat

	Vista la sol·licitud en què es demana que es revisi una facturació d’aigua, corresponent al 3r trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 3r trimestre de 2021 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 527/2022. Revisió facturació aigua 4t trimestre de 2021 

	Favorable
	Tipus de votació: unanimitat

	Vista la sol·licitud en què es demana que es revisi una facturació d’aigua, corresponent al 4t trimestre de 2021, ja que té un consum molt elevat;
Vist que el 3r trimestre de 2021 es va facturar un consum per sota del realment consumit i que aquest consum no facturat es va acumular pel 4t trimestre de 2021;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que es repartirà el consum entre els dos trimestres i es facturaran els trams de consum tenint en compte aquest repartiment. S’aplicarà a la facturació corresponent al 4t trimestre de 2021. Si la sol·licitant no mostra el seu desacord amb aquesta resolució es procedirà al cobrament de la factura, un cop refeta, del 4t trimestre de 2021. S’adjunta un historial de lectures:
Període
Adreça 
Contracte
Data de lectura
Lectura
Consum facturat
2021/4
16/12/2021
969
78
2021/3
14/09/2021
873
22
2021/2
14/06/2021
832
54
2021/1
12/03/2021
761
42
2020/4
14/12/2020
701
48
2020/3 
14/09/2020
634 
50
2020/2
16/06/2020
567
50
2020/1
13/03/2020
498
34 



	Expedient 455/2022. Aplicació tarifa d’ús domèstic per famílies de més de cinc membres – C/ Font, 9, 1r

	Favorable
	Tipus de votació: unanimitat

	Vista la sol·licitud per l’aplicació de la tarifa d’ús domèstic per a famílies de cinc o més membres en el rebut de subministrament d'aigua potable d'ús domèstic d’un immoble;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 495/2022. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2019/00087 FS2022, i a proposta dels regidors delegats de Serveis i Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda condonar la factura d'aigua d'un habitatge corresponent al 4t trimestre de 2021, per un import de cinquanta-cinc euros amb cinquanta-nou cèntims (55,59 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 496/2022. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2019/00087 FS2022, i a proposta dels regidors delegats de Serveis i Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda condonar les factures d'aigua d'un habitatge corresponents al 3r i 4t trimestre de 2021, per un import de cinquanta-vuit euros amb vint-i-sis cèntims (58,26 €) i per un import de cinquanta-vuit euros amb vint-i-sis cèntims (58,26 €), respectivament, a la família mencionada en l'informe emès per l'assistent social de l'Ajuntament i en les condicions que s’especifiquen en l’informe. El total de l'ajut ascendeix a cent setze euros amb cinquanta-dos cèntims (116,52 €).


CEMENTIRI
	Expedient 456/2022. Canvi de nom de la concessió de dret funerari del nínxol núm. 246 part orient

	Favorable
	Tipus de votació: unanimitat

	Vista la sol·licitud de canvi de titular de la concessió de dret funerari d’un nínxol del cementiri municipal de Solsona;
Vist que aquest nínxol actualment figura a un nom i que a partir d'ara a d'anar a un altre nom;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €.


	Expedient 457/2022. Permís per dipositar unes cendres 

	Favorable
	Tipus de votació: unanimitat

	Vista la sol·licitud de permís per dipositar una urna amb unes cendres, a un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, un cop pagada la taxa establerta a l'ordenança corresponent. El preu públic per treballs de cementiri ascendeix a 150,00 €/servei més el 21% d'IVA.


CULTURA
	Expedient 500/2022. AEiG Mestre Güell Roger de Llúria – utilització equipament o espai municipal

	Desfavorable
	Tipus de votació: unanimitat

	Vista la sol·licitud presentada i subscrita per Guillem Solé i Franquesa, cap de la branca de Pioners i Caravel·les de l'AEiG Mestre Güell Roger de Llúria de Tàrrega, en què demana un equipament o espai municipal per pernoctar uns 60 joves, d'entre 14 i 17 anys, del 9 a l’11 d'abril;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva petició ja que l'Ajuntament no disposa de cap equipament o espai per aquesta finalitat, però que es poden posar en contacte amb l'AEiG Pare Claret de Solsona.


	Expedient 505/2022. Bases de la convocatòria de les línies d'ajut de la regidoria de Cultura 2022

	Favorable
	Tipus de votació: unanimitat

	Atès que, des de la regidoria de Cultura, s’han redactat les bases reguladores dels ajuts per a associacions i col·lectius culturals de Solsona de l'exercici 2022,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
1. Aprovar inicialment les bases reguladores dels ajuts per a associacions i col·lectius culturals de Solsona de l'exercici 2022 i obrir la convocatòria de les línies d'ajut de la regidoria de Cultura; el termini de presentació de les sol·licituds finalitza el dia 30 de maig de 2022. El text íntegre de les bases s'adjunta en forma d'annex.
2. Exposar al públic l'anunci de les bases i de la convocatòria de les subvencions pel termini de 20 dies hàbils, als efectes de reclamacions, mitjançant la seva publicació al Butlletí Oficial de la Província de Lleida, al taulell d'anuncis i a la pàgina web de l'Ajuntament; si transcorregut el termini assenyalat no es presenten al·legacions, les bases quedaran aprovades definitivament.
Annex
«Bases reguladores dels ajuts per a associacions i col·lectius culturals de Solsona
Article 1. Objecte
La finalitat d'aquestes bases és exposar el conjunt de condicions i el procediment a seguir per a la sol·licitud, la concessió, la justificació i el pagament dels ajuts i subvencions per a les associacions i col·lectius culturals sense ànim de lucre i per a les persones físiques del municipi de Solsona.
Des de l'Ajuntament de Solsona es vol fomentar la iniciativa ciutadana en activitats de caire cultural, contribuint al seu finançament i/o consecució. Es fa referència a accions culturals de caràcter tradicional o de caire innovador que es programin dins el territori municipal i, d'aquesta manera, contribuir a generar una societat més participativa, més oberta i més solidària.
El teixit associatiu és una eina dinamitzadora de la ciutat i el motor de la seva vitalitat. Per això, un dels objectius fonamentals de l'Ajuntament de Solsona és continuar impulsant la vida associativa a través d’ajuts econòmics i/o infraestructurals, en forma de convenis i/o subvencions.
Aquests ajuts constitueixen una doble via de participació: de l'Ajuntament en les activitats organitzades per les entitats i de les mateixes entitats en la programació i planificació de l'oferta organitzada pel propi consistori.
Per altra banda, les subvencions s'han d'entendre com un ajut de l'Ajuntament per a l'impuls de noves associacions i/o de nous projectes i línies d'actuació o de projectes puntuals de les entitats ja existents, més que no pas com una contribució obligatòria de l’Administració en l'activitat ordinària de les entitats.
L’objecte d’aquestes bases és establir la normativa general per a la sol·licitud, concessió, justificació i pagament de les subvencions que atorga l’Ajuntament de Solsona.
Article 2. Règim jurídic
- Aquests ajuts estan sotmesos al règim jurídic de subvencions regulat a la Llei 38/2003, de 17 de novembre, General de Subvencions i el Reial Decret 887/2006, de 21 de juliol pel qual s'aprova el Reglament de la Llei General de Subvencions.
- Pel que fa a la tramitació administrativa general resta sotmès a la Llei 39/2015 de l’1 d’octubre, del Procediment Administratiu Comú de les Administracions Públiques.
Article 3. Import i quantitat màxima de les subvencions
- La consignació pressupostària màxima assignada a aquests ajuts és de 7.000,00 € a càrrec de l’aplicació pressupostària 3380.48004.
- L’Ajuntament de Solsona no s’obliga, en cap cas, a exhaurir aquest import màxim.
Article 4. Beneficiaris
Podran optar a aquests ajuts i beneficiar-se’n:
- Entitats o associacions culturals sense ànim de lucre que tinguin el seu domicili social al municipi de Solsona. Han d'estar inscrites en el Registre d'entitats de la Generalitat de Catalunya. Cal aportar una còpia del registre i estatuts a l’Ajuntament de Solsona.
- Persones físiques en nom propi o en representació d'un col·lectiu que hagi d’exercir l’activitat en què es fonamenta l’atorgament de la subvenció o que estigui en una situació que legitimi la subvenció.
Quedaran excloses d'aquesta normativa aquelles entitats i/o associacions que no respectin el marc democràtic actual, que no assumeixin els principis de conducta reconeguts, com ara la Declaració Universal dels Drets Humans i altres de naturalesa similar, o bé que practiquin actuacions xenòfobes, racistes, homòfones o misògines.
No podran tenir la condició de beneficiàries les persones o entitats en les quals concorri alguna de les circumstàncies de l’article 13.2 de la Llei 38/2003, de 17 de novembre, general de subvencions.
Compatibilitat de les subvencions: seran compatibles amb altres ajuts destinats a la mateixa activitat sempre i quan les quantitats no excedeixin, conjuntament, el cost total de l’actuació programada.
Consignació pressupostària: les subvencions tindran la consideració de despeses públiques i l’efectivitat d’aquestes quedarà condicionada a l’existència de crèdit pressupostari suficient.
Article 5. Requisits i obligacions dels beneficiaris
· Haver reintegrat qualsevol subvenció anteriorment revocada per l’Ajuntament de Solsona.
· Estar al corrent del compliment de les seves obligacions tributàries, amb la seguretat social i amb aquest Ajuntament, abans de la concessió de la subvenció.
· Complir l’objectiu, executar el projecte, fer l’activitat o adoptar el comportament que fonamenta la concessió de la subvenció.
· Justificar el compliment dels requisits i condicions, així com la realització de l’activitat i el compliment de la finalitat que determinen la concessió de l’ajut.
· Sotmetre’s a les actuacions de comprovació que puguin efectuar els òrgans competents, aportant tota la informació que els sigui requerida.
· Comunicar l’obtenció d’altres subvencions, ajuts, ingressos o recursos que financin les activitats subvencionades. Aquesta comunicació haurà d’efectuar-se tan aviat com es coneguin i, en tot cas, amb la finalitat de garantir l’adequat exercici de les facultats de comprovació i control.
· Conservar els documents justificatius de l’aplicació dels fonts rebuts, inclosos els documents electrònics, en tant que puguin ser objecte de les actuacions de comprovació i control.
· Utilitzar el català en la documentació i en els elements de difusió generats per les activitats subvencionades i també durant la realització d’aquestes activitats.
· Complir amb la normativa sectorial i específica que afecta l’activitat per la qual s’ha sol·licitat aquesta subvenció.
· Donar compliment a les altres obligacions que consten en aquestes bases.
Article 6. Tipus d’ajut
Hi ha diferents fórmules d’aportació municipal:
1. Subvenció per a la creació i desenvolupament d’un projecte cultural adreçat a persones físiques. El suport en aquest cas pot ser econòmic, de caràcter tècnic, d'equipaments i/o infraestructura. El cos de pactes que serà objecte de cooperació s'haurà de correspondre amb uns objectius i programes coincidents amb l'Ajuntament, el qual adopta i prioritza la via de la cooperació per potenciar la creació cultural de la ciutat. L’ajut s’atorgarà mitjançant concurrència competitiva quan:
· La creació del projecte cultural sigui d’autoria local
· Es dugui a terme a la ciutat
· Quan el projecte sigui la publicació d’un llibre o bé la gravació d’un CDs, la subvenció vindrà determinada en la compra d’exemplars per un import de 200,00 € sempre i quan aquesta tipologia d’ajut no superi el 12% del pressupost total de la línia d’ajuts.
El procediment serà el següent: certificació de l’existència de crèdit suficient i la fórmula del conveni s’utilitzarà preferentment en les subvencions pluriennals.
2. Subvenció per a la creació i desenvolupament d’un projecte cultural adreçat a una entitat, associació o col·lectiu. Dins la línia ordinària s’hi podran acollir aquella entitat, associació o bé col·lectiu en què l’acció cultural a fer tingui un caràcter anual i que abastin o responguin a una proposta concreta d’activitat. L’ajut s’atorgarà mitjançant concurrència competitiva.
3. Independentment de les anteriors, també es pot sol·licitar una subvenció extraordinària: ajut econòmic concedit a una entitat o col·lectiu per a una activitat puntual no previsible en la programació ordinària. La seva concessió quedarà condicionada a la disponibilitat pressupostària municipal.
4. Ajuts a festes de barri: aportació econòmica que s’atorgarà a totes aquelles associacions de veïns o persones físiques que representin un col·lectiu veïnal que presentin una instància dins el termini establert per la sol·licitud. La subvenció serà d’un 25% de totes aquelles factures que es presentin un cop acabada la festa que no corresponguin a productes alimentaris. L’import màxim que es concedirà per cada festa de barri serà de 250,00 €.
Article 7. Documentació a presentar
Les persones físiques o jurídiques que desitgin sol·licitar un ajut hauran de presentar les seves sol·licituds en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) A la seu electrònica a l'Ajuntament de Solsona, al catàleg de tràmits que figura a l’adreça: https://solsona.eadministracio.cat
b) A les oficines de Correus.
c) A les oficines diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona), telèfon 973480050 horari: dilluns de 8.30 a 19.00 hores (ininterrompudament) i dimarts a divendres de 8.30 a 14.30 hores.
S’hi ha de fer constar:
· Previsió de finançament.
· Previsió temporal de l’execució.
· Declaració que no té cap causa de prohibició per a rebre la subvenció (art. 13 LGS).
· Declaració d’acceptació de la present base.
· Declaració d’estar al corrent del compliment de les obligacions tributàries i de la Seguretat Social.
Article 8. Terminis
Termini de presentació: el termini per presentar les sol·licituds dels ajuts s’iniciarà l’endemà de la publicació d’aquestes bases i durarà fins el dia 30 de maig de 2022.
Termini per justificar: la data per a justificar l'ajut, si s'escau, serà, com a màxim, fins al dia 15 de desembre de 2022.
Article 9. Criteris de valoració de les sol·licituds per a la concessió de subvencions
Les sol·licituds seran analitzades per la regidoria de Cultura amb la finalitat de fer una distribució racional dels recursos disponibles i una avaluació dels projectes presentats.
Es tindran en compte els criteris de valoració següents:
1. Interès general i municipal del projecte.
2. Caire innovador i singularitat del projecte.
3. Activitats de recuperació i manteniment d'aspectes vinculats a la cultura popular i tradicional del municipi.
4. Activitats que afavoreixin la integració, la solidaritat, l'atenció a la diversitat, la igualtat d'oportunitats, les relacions intergeneracionals i el respecte al medi.
5. Les accions que potenciïn la difusió i el coneixement del patrimoni cultural de la ciutat de Solsona, així com la seva conservació i divulgació.
6. Propostes que complementin aspectes de l'oferta cultural generada des de l'Ajuntament.
7. Projectes o activitats que estiguin promoguts conjuntament per més d'una entitat i que afavoreixin el treball de col·laboració entre associacions.
8. Difusió del nom de la ciutat.
Article 10. Obligacions dels perceptors
Obligacions:
1. Fer constar en els materials de difusió i publicitat de l'activitat el logotip de l'Ajuntament de Solsona, regidoria de Cultura, d'acord amb els models tipogràfics aprovats per la Corporació “amb el suport de” o “amb la col·laboració de”.
2. Elaborar un resum avaluatiu un cop realitzada l'activitat acompanyat dels programes o cartells.
3. Trametre de forma regular a la regidoria de Cultura la informació de les activitats per realitzar amb el temps suficient per poder fer-ne la difusió adequada.
4. Assumir totes les despeses d'organització de les activitats que es duguin a terme: assegurança de responsabilitat civil, infraestructura, serveis sanitaris, neteja, etc., assumint el projecte com una activitat pròpia.
5. Comprometre's a comunicar qualsevol canvi que sorgeixi en les activitats previstes amb la suficient antelació.
Article 11. Pautes i procediment
Un cop presentades les sol·licituds:
L'avaluació es realitzarà en el termini de 30 dies a partir de la finalització del termini de presentació i se'n donarà resposta expressa.
La concessió o la denegació es notificarà expressament a cada entitat o col·lectiu.
Si l'acord és de concessió de l'ajut sol·licitat, s'especificarà l'entitat o associació que l'ha rebut, l'import que s'ha atorgat i el concepte pel qual s'ha concedit. En el termini de 10 dies els interessats hauran de comunicar l'acceptació a la regidoria de Cultura.
Si l'acord és de denegació, se n'argumentarà la causa a l’entitat.
El pagament dels ajuts econòmics s'efectuarà segons les previsions econòmiques de l'Ajuntament de Solsona, tenint en compte la naturalesa de l'activitat i el projecte o programa presentat. El pagament de la subvenció es realitzarà en el termini de tres mesos des de la data de justificació de la subvenció, en el cas que en el conveni no s’especifiqui una data concreta.
Article 12. Justificació, pagament i publicitat
Totes les subvencions s’hauran de justificar mitjançant factures originals o amb fotocòpia compulsada amb data de 2022 comprovants de pagament i acompanyades d’una instància i dels documents següents:
· Fitxa de dades bancàries (model 1).
· Compte justificatiu per a subvencions, el qual inclou la memòria justificativa i econòmica de l’actuació (model 2).
· Memòria de realització de l’actuació (model 3).
· Memòria econòmica de l’actuació (model 4).
· Declaració de subvencions rebudes (model 5).
· Acreditació gràfica de la col·laboració de l’Ajuntament de Solsona en lloc visible.
Es tindran en compte únicament els requisits establerts en els criteris de valoració inexcusablement. Els beneficiaris dels ajuts hauran de posar el logotip de l’Ajuntament de Solsona i fer-ne constar la seva col·laboració en lloc visible en tot el material elaborat per a l’activitat. Cas de no compliment d’aquest requisit serà retirat l’ajut.
Un cop comunicada la concessió de l’ajut, el beneficiari haurà de presentar els justificants a l’Ajuntament de Solsona abans del 15 de desembre de 2022 sense possibilitat de pròrroga.
Una vegada justificada degudament la despesa i acreditar gràficament els requisits de publicitat, l’abonament de l’ajut econòmic concedit es realitzarà per transferència bancària o xec nominatiu.
Així mateix, en cap cas s’abonarà un ajut superior al del cost de l’activitat.
Article 13. Publicitat de les bases
Es procedirà a la publicació de les bases reguladores i de la convocatòria de subvencions, així com de les subvencions concedides, a la Base de Dades Nacional de Subvencions, en els termes establerts a la Llei general de subvencions.
L’Ajuntament de Solsona publicarà a la seva web les bases i convocatòria, així com la relació de subvencions concedides amb indicació de l’import, entitats beneficiàries i objecte de la subvenció, segons estableix la Llei 19/2014, de 29 de desembre, de transparència, accés a la informació pública i bon govern, sens perjudici de la seva publicació en altres diaris o butlletins oficials.
MODEL 1
FITXA DE DADES BANCÀRIES
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
Us autoritza perquè totes les quantitats que corresponguin percebre a mi o al meu representat, per qualsevol concepte, amb càrrec als fons de l’Ajuntament de Solsona, puguin ser pagades mitjançant ingrés al compte corrent següent:
Entitat bancària o caixa d’estalvis:
Adreça i codi postal: __________________________________________________
Sucursal de (localitat):_________________________________________________ 
NÚMERO DE COMPTE IBAN    
A (localitat) ______________________, ____ de/d’_________________ de 2022
[image: image1.jpg]L’interessat /La interessada



Signat: ___________________
MODEL 2
COMPTE JUSTIFICATIU PER A SUBVENCIONS
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
Actuació subvencionada:
Títol actuació:
Data resolució atorgament:
Cost de l’actuació:
Import de la subvenció:
Com a representant del beneficiari de la subvenció FAIG CONSTAR:
· Que havent-se obtingut per part d’aquesta entitat la subvenció que es detalla anteriorment aquesta ha estat acceptada i  l’actuació subvencionada s’ha realitzat amb  compliment de  totes les  obligacions imposades.
· Que els justificants inclosos en la relació de despeses adjunta tenen una relació directa amb l’objecte de l’actuació subvencionada.
· Que en els imports dels justificants consignats en la relació de despeses adjunta no s’ha inclòs l’IVA  (en el cas que es tracti d’IVA deduïble).
· Que s’adjunten els documents originals que consten a la relació de despeses adjunta.
· Que aquesta entitat/persona física no té cap obligació econòmica pendent de pagament respecte de l‘Ajuntament de Solsona i que està al corrent de pagament de les obligacions tributàries i de la Seguretat Social.
· Que s’autoritza l’Ajuntament de Solsona a obtenir les corresponents certificacions telemàtiques de l'Agència Estatal d’Administració Tributària i de la Tresoreria General de la Seguretat Social.
Solsona, ____ de/d’ ______________ de 2022
Signat:___________________
Documentació adjunta:
- memòria de realització de l’actuació
- memòria econòmica de l’actuació
- documentació gràfica que acredita la visualització de l’Ajuntament de Solsona en l’actuació subvencionada.
MODEL 3
MEMÒRIA DE REALITZACIÓ DE L’ACTUACIÓ
Actuació subvencionada:
Títol actuació:
Data resolució atorgament:
Cost de l’actuació:
Import de la subvenció:
Descripció detallada de les activitats realitzades i resultats obtinguts:
Solsona, ____ de _____________ de 2022
Signat: ___________________
MODEL 4
MEMÒRIA ECONÒMICA DE L’ACTUACIÓ
Cost i finançament de l’actuació:
Cost total de l’actuació:
Subvenció concedida:
Fons propis:
Altres subvencions: (entitat que subvenciona i quantitat)

-
Ingressos que genera l’actuació:
Altres aportacions:
TOTAL FINANÇAMENT:
Relació de despeses:
Núm. factura
Data factura
Proveïdor
CIF
Concepte de la despesa
Import total factura
Import justificat
Data de pagament
Total despesa justificada: _________
Signat: ___________________
MODEL 5
DECLARACIÓ DE SUBVENCIONS REBUDES
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
DECLARO:
 
No haver rebut cap altra subvenció de l’Ajuntament de Solsona ni de cap altre ens públic per sufragar el cost d’execució de les obres objecte d’aquesta sol·licitud.
 
Haver sol·licitat i/o rebut les següents subvencions que s’assenyalen per aquesta actuació:
Data
Administració concedent
Import sol·licitat
Import concedit
1. Que estic assabentat/da que la manca de justificació documental d’aquestes subvencions comporta l’anul·lació de la subvenció concedida per l’Ajuntament de Solsona.
2. Que conec la meva obligació de comunicar a l’Ajuntament de Solsona l’obtenció d’altres subvencions per a la mateixa finalitat.
I, perquè així consti, signo aquesta declaració. 
Signatura i data:»


	Expedient 487/2022. Concurs pel disseny de la portada del programa d’actes de la Festa Major 2022

	Favorable
	Tipus de votació: unanimitat

	A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar les bases del Concurs per al disseny de la portada del programa d’actes de la Festa Major 2022, que es transcriuen a continuació:
«Convocatòria de concurs per al disseny de la portada del programa d’actes de la Festa Major 2022
1. Objecte del concurs
L’objecte d'aquest concurs és la creació del disseny de la portada del programa d’actes i del cartell de la Festa Major de Solsona per a l’any 2022. Per això les propostes presentades per les persones sol·licitants hauran de complir les condicions següents:
a) Cada concursant podrà presentar un màxim de dues obres.
b) Les obres cal que siguin originals i inèdites.
c) Les dimensions han d’oscil·lar entre 22 i 30 cm, tant d’amplada com de llargada.
d) El disseny podrà estar realitzat en qualsevol sentit (horitzontal o vertical).
e) La línia gràfica pot ser creada amb qualsevol tècnica (dibuix, pintura, disseny assistit per ordinador, collage, fotografia, etc.).
f) Al disseny i a la resta d’aplicacions gràfiques ha de figurar-hi el logotip de l'Ajuntament de Solsona, el de Festa patrimonial d’interès nacional i el del Departament de Cultura de la Generalitat de Catalunya, així com el text següent: Festa Major 2022 Solsona.
g) El disseny del programa inclou tant la portada com la configuració i maquetació de l’interior de la publicació.
h) La proposta gràfica es presentarà sense signar. Els/les autors/es podran fer-ho una vegada conegut el veredicte del jurat.
2. Requisits de participació
Poden participar en aquest concurs les persones físiques (a títol individual o col·lectiu) o jurídiques que hi estiguin interessades.
3. Forma i termini de presentació de sol·licituds
a) La sol·licitud per participar en el concurs s'ha de presentar al registre general d'entrades de l'Ajuntament de Solsona abans del dia 3 de maig de 2022.
b) La sol·licitud de participació ha d'anar acompanyada de la documentació següent:
· Els treballs que es presenten al concurs.
· Un sobre tancat que contingui les dades identificatives de la persona que concursa per preservar-ne l'anonimat.
4. Composició del jurat
El jurat del concurs estarà format per:
· L’alcaldessa de Solsona
· El regidor delegat de Joventut de l’Ajuntament de Solsona
· Un/a representant dels mitjans de comunicació locals
· Un/a artista local vinculat/da al disseny, la fotografia i/o la publicitat i que no participi en el concurs
· Els portaveus dels grups municipals de l’Ajuntament de Solsona
5. Premi i resolució
a) L’obra seleccionada serà premiada amb 500,00 €.
b) L'Alcaldia és l’òrgan competent per resoldre el procediment.
c) El termini màxim per resoldre i notificar la resolució del procediment serà el 19 de maig de 2022.
d) El concurs es considerarà desert si el jurat ho creu oportú.
6. Criteris de valoració dels treballs
El jurat haurà de valorar els treballs presentats de conformitat amb els criteris següents:
· Originalitat.
· Creativitat.
· Inclusió en el disseny d'algun motiu al·lusiu als elements tradicionals de la festa.
· Qualitat de la presentació.
7. Drets i deures de les persones concursants
a) La presentació dels treballs pressuposa l'acceptació de les condicions i requisits de la convocatòria.
b) La/es persona/es autora/es del treball premiat cedirà/an en exclusiva a l'Ajuntament de Solsona els seus drets d'explotació i, en cap cas, no cedeix/en la resta de drets que atorga als autors el text refós de la Llei de propietat intel·lectual, aprovat pel Reial decret legislatiu 1/1996, de 12 d'abril.
c) La/es persona/es guanyadora/es rebrà/an l’encàrrec d’elaborar, conjuntament amb la regidoria de Cultura, el disseny interior del programa, el programa de mà i la resta de la línia gràfica.
d) Els treballs no premiats podran recollir-se a l’Oficina d’Atenció Ciutadana de l'Ajuntament de Solsona fins al 28 de setembre de 2022. Una vegada transcorregut aquest termini, l'Ajuntament no es responsabilitza de la custòdia i conservació dels treballs.
e) Els concursants eximeixen l'Ajuntament de qualsevol responsabilitat derivada de plagi o de qualsevol altra transgressió de la legislació vigent en la qual puguin incórrer.»


GOVERNACIÓ
	Expedient 528/2022. Parada per la Diada de Sant Jordi

	Favorable
	Tipus de votació: unanimitat

	Vista la sol·licitud de permís per instal·lar una parada de venda de flors el dia 23 d'abril, Diada de Sant Jordi, al passeig de Sant Antoni M. Claret, durant tot el dia;
Vist l’informe 123/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita, si bé l'autorització queda condicionada a la situació sanitària del moment i a la normativa que hi hagi vigent per la Diada de Sant Jordi, ja sigui d'àmbit estatal, de la Generalitat o del propi Ajuntament. Pel que fa a la col·locació de la parada s'haurà de seguir les indicacions de la Policia Local.


	Expedient 531/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió d’una tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


MERCAT
	Expedient 491/2022. Transmissió parada del mercat de venda no sedentària de Solsona

	Favorable
	Tipus de votació: unanimitat

	Atès que en data 4 de març del 2022, un marxant titular d’una parada del mercat de venda no sedentària de Solsona va presentar a l’Ajuntament de Solsona una sol·licitud per tal de traspassar-se la parada del mercat de venda no sedentària de Solsona al·legant el cessament voluntari de l'activitat professional de venda no sedentària en tots els mercats dels quals disposava autorització;
Atès que d’acord amb l’article 15, apartat 7, de la Llei 18/2017 d’1 d’agost de comerç, serveis i fires les autoritzacions dels mercats de marxants són transmissibles quan es produeix un cessament voluntari de l'activitat professional de venda o prestació de serveis de manera no sedentària en tots els mercats, inclosa la jubilació;
Atès que el sol·licitant ha justificat correctament el cessament voluntari de l’activitat en tots els mercats mitjançant el model 37 de l’Agència Tributària on consta la seva baixa del cens d’empresaris per cessament de l’activitat empresarial;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. No exercir el dret a tanteig a què, d’acord amb l’article 15, apartat 7, de la Llei 18/2017 d’1 d’agost de comerç, serveis i fires, té dret l’Ajuntament de Solsona.
Segon. Traslladar, d’acord amb l’article 15, apartat 7, de la Llei 18/2017 d’1 d’agost de comerç, serveis i fires, l'oferta de transmissió de la parada a uns nous marxants, que, per motiu de puntuació, van quedar exclosos del darrer concurs de concurrència competitiva per a l’adjudicació de parades de no alimentació de l’any 2017 d’acord amb les característiques següents:
Situació: zona passeig de Sant Antoni Maria Claret - plaça del Camp
Dimensions: 8 metres lineals
Horari de venda: tots els divendres de 8.30 a 13.30 hores
Finalització de la llicència: 2032
Activitat: venda de roba
Preu inicial de transmissió: 4.000,00 €
El preu inclou: traspàs de l’autorització per a la venda no sedentària al mercat de Solsona fins a la finalització de la llicència.
Tercer. Deixar un període de 10 dies hàbils, des de l'endemà de rebre la notificació el present acord, als nous marxants, per fer efectiu el seu dret prioritari a optar a la transmissió mitjançant una sol·licitud d’instància genèrica a través de la seu electrònica o l’Oficina d’Atenció al Ciutadà (OAC) de l’Ajuntament de Solsona.
Quart. Si cap de les persones mencionades al punt segon i tercer fa ús del seu dret prioritari a optar a la transmissió de la parada, aprovar la convocatòria de l’oferta pública per a la transmissió de l’autorització de la parada número 22 d’acord amb les característiques del punt segon.
En compliment del que s’estableix l’article 15 apartat 7 de la Llei 18/2017, d’1 d’agost de comerç, serveis i fires; l’article 7 del Decret 162/2015, de 14 de juliol, de venda no sedentària en mercats de marxants; i en relació amb l’expedient 491/2022 la oferta s'exposarà públicament perquè puguin presentar-se les corresponents sol·licituds.
El període de presentació de les sol·licituds serà de 15 dies hàbils a partir de l’endemà de la publicació al BOP de Lleida, adjuntant una sol·licitud d’instància genèrica a través de la seu electrònica o l’Oficina d’Atenció al Ciutadà (OAC) de l’Ajuntament de Solsona.


	Expedient 492/2022. Transmissió parada del mercat de venda no sedentària de Solsona

	Desfavorable
	Tipus de votació: unanimitat

	Atès que en data 3 de març del 2022, un marxant titular d’una parada del mercat de venda no sedentària de Solsona va presentar a l'Ajuntament de Solsona una sol·licitud per tal de traspassar-se la parada del mercat de venda no sedentària de Solsona al·legant que l'augment del preu de la benzina li fa econòmicament inviable mantenir l'activitat de venda en aquest mercat d'una forma rentable;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que no es pot atendre la seva petició ja que el motiu al·legat no es pot considerar com a causa sobrevinguda a la voluntat del marxant d'acord amb l'article 15, apartat 7, de la Llei 18/2017 d’1 d’agost de comerç, serveis i fires.


PERSONAL
	Expedient 333/2022. Convocatòria C05/2022. Bases reguladores del procés de selecció per cobrir temporalment un lloc de tècnic/a d’Esports a temps parcial a l’Ajuntament de Solsona i constituir una borsa de treball temporal

	Favorable
	Tipus de votació: unanimitat

	Per decret d'Alcaldia 80/2022, de 2 de març, es va resoldre declarar a un treballador municipal, personal laboral d'aquest Ajuntament i que ocupa el lloc de treball de tècnic d’Esports, en la situació administrativa d'excedència voluntària per a la cura de fill menor produint efectes a partir del 16 de maig i fins el 17 de juliol de 2022.
És necessari, per tant, aprovar una convocatòria per a la cobertura urgent i extraordinària mitjançant nomenament de personal laboral temporal, pel sistema de concurs de mèrits per torn lliure, d'una plaça vacant de tècnic/a d'Esports per a la seva substitució i constituir una borsa de treball, a fi que pugui ser utilitzada en crides futures que poguessin resultar necessàries per cobrir vacants temporalment degudes a baixes per malaltia, maternitat, etc.
D'acord amb els següents fonaments de dret:
· El Decret legislatiu 1/1997, de 31 d'octubre, pel qual s'aprova la refundició en un text únic de la Llei de la funció pública de l'administració de la Generalitat de Catalunya.
· El Reglament del personal al servei de les entitats locals aprovat pel Decret 214/1990, de 30 de juliol.
· L'article 4 del Decret 161/2002, d'11 de juny, sobre l'acreditació del coneixement del català i de l'aranès en els processos de selecció de personal i provisió de llocs de treball de les administracions públiques de Catalunya.
· El Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre.
· L'article 177 del Text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril.
· Els articles 51 i 53 de la Llei 3/2007, de 22 de març, per a la igualtat efectiva de dones i homes.
· El Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
· Els articles 282 i següents del Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril.
· Els articles 21.1.g) i 103 de la Llei 7/1985, de 2 d'abril, de bases del règim local.
A proposta del regidor delegat d'Esports,
La Junta de Govern Local, en virtut de les facultats que té delegades per decret d'Alcaldia 339/2019, de 4 d’octubre, per unanimitat dels assistents, acorda:
Primer. Aprovar les bases reguladores del procés de selecció per concurs de mèrits en torn lliure, per cobrir temporalment un lloc de tècnic/a d'esports a temps parcial per l'Ajuntament de Solsona i constituir una borsa de treball temporal (codi de la convocatòria C05/2022), que s'adjunta com a annex.
Segon. Comunicar-ho a l'Escola d'Administració Pública de Catalunya a l’efecte que designin membres per a formar part de l’òrgan de selecció de la convocatòria esmentada.
Tercer. Publicar la convocatòria, juntament amb el text íntegre de les bases reguladores, en el Butlletí Oficial de la Província de Lleida i en la pàgina web d’aquest Ajuntament.
Quart. Una vegada constituïda la borsa de treball que regulen aquestes bases, deixà sense efecte la borsa que s'aprovà per decret d'Alcaldia 220/2021, de 16 de juliol, amb la convocatòria C04/2021 (borsa de treball urgent per cobrir temporalment el lloc de cap d'unitat d'Esports).
Annex
«Bases reguladores del procés de selecció, per a concurs de mèrits en torn lliure, per cobrir temporalment un lloc de tècnic/a d’esports a temps parcial a l’Ajuntament de Solsona i constituir una borsa de treball temporal (C05/2022)
Primera. Objecte de la convocatòria
És objecte de la convocatòria present la cobertura urgent i extraordinària mitjançant nomenament de personal laboral temporal, pel sistema de concurs de mèrits lliure, d'una plaça vacant de tècnic/a d'esports i constitució d'una borsa de treball.
Les característiques de la plaça són les següents:
Codi de convocatòria: C05/2022
Denominació del lloc de treball: cap d’unitat d’Esports (tècnic d'Esports)
Naturalesa: personal laboral temporal a temps parcial
Grup EBEP: C1
Titulació exigible: títol de batxiller o tècnic equivalent, com la formació professional de grau superior
Període del contracte: des del 16 de maig i fins el 17 de juliol de 2022
Jornada: 20 hores setmanals
Horari: de dilluns a divendres al complex esportiu municipal, horari pendent de concretar
Complement destí anual: 3.292,37 €
Complement específic anual: 4.591,04 €
Salari base anual: 5.887,85 €.
Les tasques a realitzar són:
· Coordinar i controlar els recursos humans adscrits a la seva unitat organitzativa distribuint tasques, guiant-los en l’execució dels processos i procediments de treball, etc.
· Gestionar els recursos materials assignats segons els criteris establerts pel seu superior jeràrquic.
· Gestionar els recursos econòmics assignats, informant de qualsevol desviació i/o necessitat econòmica no prevista a l'inici.
· Controlar el manteniment i l’ocupació de totes les instal·lacions esportives i piscina (inclou el control i manteniment de la gestió de les aplicacions d'utilització d'instal·lacions esportives).
· Coordinar i realitzar el seguiment de totes les activitats en l'àmbit de l'esport que es duguin a terme al llarg de l'any, així com les possibles queixes i suggeriments que se'n derivin.
· Mantenir contacte amb les entitats i organismes esportius i gestionar ajuts econòmics.
· Col·laborar en les activitats organitzades.
· Adoptar en el tractament de dades de caràcter personal les mesures d'índole tècnica i organitzativa establertes per la Corporació i complir la normativa vigent en matèria de protecció de dades de caràcter personal, així com mantenir el deure de secret i confidencialitat en relació a les mateixes, que mantindrà fins i tot una vegada acabada la seva relació laboral/funcionarial amb la Corporació.
· Verificar que els treballs integrin els principis de la prevenció de riscos i salut laboral, comunicant qualsevol canvi en les condicions de treball al servei de recursos humans (prevenció de riscos laborals), d'acord amb la normativa vigent així com informar els treballadors assignats dels riscos del seu lloc de treball, les mesures d'emergència i les obligacions en matèria preventiva, d'acord amb la normativa vigent.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d'acord amb els procediments establerts i la normativa vigent en matèria de prevenció de riscos laborals.
Segona. Condicions d'admissió d'aspirants
Per formar part en les proves de selecció, serà necessari reunir els requisits establerts en l'article 56 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre:
a) Tenir la nacionalitat espanyola sense perjudici del que es disposa en l'article 57 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre.
b) Posseir la capacitat funcional per a l'acompliment de les tasques.
c) Haver complert 16 anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.
d) No haver estat separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les quals exercien en el cas del personal laboral, en el qual hagués estat separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en aquests termes, l'accés a l'empleat públic.
e) Estar en possessió, en el moment de la presentació d’instàncies del títol de batxiller o tècnic equivalent, com la formació professional de grau superior. En tots els casos que es tracti d’un títol equivalent als exigits, haurà d’adjuntar-se un certificat expedient per l’òrgan competent que n’acrediti l’equivalència. En cas de titulacions obtingudes a l’estranger, hauran d’acompanyar-se de l’ordre ministerial de reconeixement de títol expedit, de conformitat amb la normativa reguladora de l’homologació i consolidació de títols i estudis estrangers.
f) No estar inhabilitat/da per sentència ferma per l’exercici de les funcions públiques ni estar o haver estat separat/da en ferm, mitjançant expedient disciplinari, del servei de qualsevol administració pública.
g) No patir cap malaltia o situació física i/o psíquica que impedeixi el normal desenvolupament i exercici de les funcions corresponents. I complir les condicions necessàries per exercir les funcions que dins el cos i l’escala li poden ésser encomanades, d’acord amb el que s’estableixi legalment.
h) D’acord amb el Decret 161/2002, d’11 de juny, estar en possessió del certificat de coneixements del nivell de suficiència de català, certificat de nivell C1 del MERC (antic Nivell C) (Decret 3/2014, de 7 de gener, pel qual es modifica el Decret 152/2001, de 29 de maig, sobre avaluació i certificació de coneixements de català, DOGC núm. 6536 de 9 de gener de 2014) o superior de la Direcció General de Política Lingüística.
Estaran exempts de la prova de coneixements de llengua catalana i d’acord amb el que estableix l’article 5 del Decret 161/2002, d’11 de juny, sobre acreditació del coneixement del català i l’aranès en els processos de selecció de personal i de provisió de llocs de treball de les administracions públiques de Catalunya les persones aspirants que posseeixin un dels documents següents:
· Documentació acreditativa d’estar en possessió del certificat de coneixements de suficiència de llengua catalana certificat C1 o superior de la Direcció General de Política Lingüística.
· Documentació que acrediti que la persona aspirant ha participat i obtingut plaça en processos anteriors de selecció de personal per accedir a l’Administració local o a l’Administració de la Generalitat de Catalunya, en què hi hagués establerta una prova de català del mateix nivell o superior, o que hagin superat la prova esmentada en altres processos de la mateixa oferta pública d’ocupació.
· Documentació que acrediti el coneixement de català dins de l’ensenyament obligatori. Aquest certificat l’expedeix qualsevol Institut d’Educació Secundària en relació al nivell de català assolit.
i) De conformitat amb el que estableix l’article 6 del Decret 389/1996, de 2 de desembre, pel qual es regula l’accés dels ciutadans dels estats membres de la Unió Europea a la funció pública, els aspirants que no tinguin la nacionalitat espanyola han d’acreditar el coneixement de la llengua castellana, tant en l’expressió oral com a l’escrita.
Resten exempts de fer aquesta prova les persones que hagin acreditat documentalment, i en el termini de presentació de sol·licituds d’aquesta convocatòria, estar en possessió d’un certificat conforme han cursat la primària, la secundària i el batxillerat a l’Estat espanyol; del diploma superior d’espanyol com a llengua estrangera que estableix el Reial decret 862/1988, de 20 de juliol, modificat i completat pel Reial decret 1/1992, de 10 de gener, o certificació acadèmica que acrediti haver superat totes les proves adreçades a l’obtenció d’aquest, o del certificat d’aptitud en espanyol per a estrangers expedit per l’escola oficial d’idiomes.
j) No haver estat condemnat per sentència ferma per algun delicte contra la llibertat i identitat sexual, corrupció de menors i comerç d’éssers humans, d’acord el que determina l’article 13 apartat 5 de la Llei orgànica 1/1996, de 15 de gener, de protecció jurídica del menor, modificada per la Llei 26/2015, de 28 de juny.
Tots els requisits s’han de complir el darrer dia de presentació de sol·licituds.
Tercera. Sol·licituds
1. Els/les aspirants que desitgin prendre part en el procés selectiu hauran de presentar les seves sol·licituds en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que hi ha a l’adreça: https://solsona.eadministracio.cat/catalog/tw/005b3239-4a21-4e4c-84e7-0b069807583c.
b) Presencialment al Registre General de l’Ajuntament de Solsona (carrer del Castell, 20, 25280 Solsona), telèfon 973480050 horari: dilluns de 8.30 a 19.00 hores i de dimarts a divendres de 8.30 a 14.30 hores.
2. El termini per a la presentació de sol·licituds serà de 20 dies naturals a partir de l'endemà de la publicació de l'anunci de la convocatòria al Butlletí Oficial de la Província de Lleida.
Les bases es publicaran al tauler d’edictes de l’Ajuntament i a la pàgina web municipal: https://www.ajsolsona.cat/ajuntament/ofertes-laborals.
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria i ha d’anar acompanyada de:
· currículum vitae de l’aspirant
· fotocòpia del DNI
· fotocòpia del títol acadèmic exigit que es sol·licita com a requisit d’accés o resguard d’haver abonat els drets per a la seva expedició
· document oficial que acrediti estar en possessió del nivell de català requerit, o superior, d’acord amb el Decret 161/2002, d’11 de juny, si escau
· en el cas d’aspirants que no tinguin la nacionalitat espanyola, fotocòpia de l’acreditació del coneixement de llengua castellana, segons el què s’estableix al punt g) de la base segona, si escau
· documentació acreditativa dels mèrits que s’al·leguin per a la fase de concurs (fotocòpia dels títols en el cas de cursos de formació, i informe de vida laboral i contractes de treball en el cas d’experiència).
La documentació acreditativa dels mèrits al·legats s’haurà de presentar dins el termini de presentació de sol·licituds. En cas contrari no podrà ser valorada pel tribunal la qualificació i serà declarada extemporània.
No caldrà tornar a aportar aquella documentació que ja s'hagi aportat amb anterioritat i que estigui en poder de l'Ajuntament de Solsona. En aquest cas caldrà indicar de forma expressa de quina documentació es tracta i en quin procediment es va aportar.
Amb la presentació de la sol·licitud l’aspirant dona el seu consentiment al tractament de les dades de caràcter personal que són necessàries per prendre part en la convocatòria i per a la resta de tramitació del procés selectiu, així com la publicitat d’aquestes dades, d’acord amb la normativa vigent. Per exercir els drets d’accés, oposició, rectificació i cancel·lació els/les aspirants hauran de dirigir-se a l’Ajuntament de Solsona, carrer del Castell, 20 (25280) Solsona.
En relació a les persones amb discapacitat podran demanar en la instància l’adaptació i l’adequació del temps i mitjans per a la realització de les proves previstes en les bases de convocatòria, sempre que aquesta no impliqui una modificació exorbitant en el context de l’organització o sigui incompatible amb el contingut del lloc i el servei públic que s’ha de prestar. Abans de realitzar la primera prova hauran de presentar un dictamen vinculant de les seves condicions psíquiques i físiques o sensorials, expedit per l’equip multi-professional competent. El Tribunal decidirà sobre les peticions d’adaptacions i adequacions que s’efectuïn.
Els mèrits insuficientment acreditats no seran valorats. Es podran sol·licitar altres aclariments i/o documentació que el tribunal consideri necessaris per a la correcta valoració dels mèrits al·legats en qualsevol fase del procés selectiu. Tota la documentació que es presenti en llengua estrangera, perquè pugui ser valorada, ha d’anar acompanyada de la corresponent traducció jurada.
El Tribunal podrà sol·licitar els aclariments i/o documentació que consideri necessaris per a la verificació dels requisits i/o per la correcta valoració dels mèrits al·legats. Això és podrà dur a terme en qualsevol fase del procés selectiu.
Quarta. Llista d'aspirants
Un cop finalitzat el termini de presentació de sol·licituds, l'Alcaldia dictarà resolució en el termini de màxim d’un dia, declarant aprovada la llista provisional d'admesos i exclosos. En l’esmentada resolució també es determinarà la composició del Tribunal i suplents i el lloc i la data de reunió per a la valoració dels mèrits.
Aquesta resolució incorporarà un llistat amb nom i cognoms complets d’acord amb la Llei 3/2018 de 5 de desembre de protecció de dades personals i garantia dels drets digitals, i quatre xifres numèriques del DNI d’acord amb la disposició addicional setena de l’esmentada Llei i d’acord a la instrucció dictada per l’Agència Catalana de Protecció de Dades (APDCAT) de data 4 de març de 2019 o altres que dicti posteriorment. Aquesta serà també la identificació de la resta d’anuncis i publicacions d’aquest procés selectiu.
La resolució es publicarà al web municipal: https://www.ajsolsona.cat/ajuntament/ofertes-laborals.
La resolució esmentada també concedirà un termini de cinc dies naturals per a esmenes o reclamacions possibles.
Les errades materials de fet es podran esmenar en qualsevol moment, d’ofici o a petició de les persones interessades. Les al·legacions presentades seran resoltes en el termini màxim de cinc dies naturals, transcorregut el qual, sense que s’hagi dictat resolució, les al·legacions s’entendran desestimades i es considerarà elevada a definitiva la llista d’aspirants admesos i exclosos i no caldrà tornar a publicar-la.
Cinquena. Tribunal qualificador
El tribunal qualificador es constituirà de la manera següent:
- President:
Titular: El cap d’unitat d’Esports de l’Ajuntament de Solsona
Suplent: El gerent de l'Ajuntament de Solsona
- Vocals:
Titular: La tècnica de RRHH de l'Ajuntament de Solsona
Suplent: La tècnica de Cultura de l'Ajuntament de Solsona
Titular: Un/a representant de l'Escola d'Administració Pública de Catalunya o el seu/va suplent.
- Secretari:
La secretària de l'Ajuntament (titular)
La tècnica d'administració general de l'àrea de secretaria de l'Ajuntament (suplent)
Per a la constitució vàlida del tribunal i per a la seva actuació adequada a efectes de celebració de sessions, deliberacions i presa d’acords es requerirà la presència de la majoria dels seus membres, siguin titulars o suplents i, en tot cas, del president/a i del secretari/a o de les persones que les substitueixen. La secretària actuarà amb veu però sense vot.
En el cas que es produeixi un empat en les decisions del Tribunal, el president/a podrà fer ús del vot de qualitat per desfer-ho.
El tribunal podrà disposar la incorporació d’assessors especialistes per a totes o alguna de les proves, els quals es limitaran a l’exercici de les seves especialitats tècniques per a totes o algunes de les proves i actuaran amb veu però sense vot per debatre, en les sessions del tribunal, les qüestions que se’ls sotmetin relatives a les matèries de la seva competència.
Les persones membres dels tribunals qualificadors han d’abstenir-se quan en elles concorrin les circumstàncies que preveuen els articles 23 de la Llei 40/2015, d’1 d’octubre de RJSP. Les persones aspirants poden recusar-les quan concorri qualsevol de les circumstàncies de l’article 24 de la mateixa norma.
El tribunal queda facultat per resoldre els dubtes que es presentin i prendre els acords necessaris. També resoldrà les al·legacions que li siguin plantejades.
Sisena. Procés de selecció
El procediment de selecció serà el de concurs.
La participació en el procés selectiu no implica cap reconeixement de compliment de les condicions per part de les persones aspirants, les quals seran comprovades en el moment del nomenament o formalització del contracte de treball.
Fase concurs (màxim 25 punts).
Tots els mèrits puntuables caldrà acreditar-los documentalment en el moment de la presentació de la sol·licitud per prendre part al concurs. L’acreditació es farà mitjançant fotocòpies dels títols o certificats oficials, certificacions oficials de vida laboral i fotocòpies de contractes de treball o nomenaments.
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
a) Experiència professional (màxim 10 punts).
a.1) Serveis efectius prestats a l'Administració Pública desenvolupant les funcions pròpies del lloc de treball a cobrir, fins a un màxim de 6 punts, a raó de 4 punts per cada 365 dies treballats.
a.2.) Experiència professional en l'àmbit privat desenvolupant les funcions pròpies del lloc de treball a cobrir, fins a un màxim de 3 punts, a raó de 2 punts per cada 365 dies treballats.
La puntuació establerta en aquest apartat d'experiència, tant en l'àmbit públic com privat, s'entendrà referida a jornada completa; en el cas que sigui inferior, s'aplicarà la puntuació que correspongui. Igualment si el temps treballat és inferior a 365 dies, es comptarà proporcionalment.
Per acreditar correctament el temps treballat a l'administració pública, serà suficient la presentació d'un certificat de serveis prestats sempre que hi consti la data d'alta, data de baixa o bé que encara es treballa, tipus d'activitat realitzada, categoria professional i jornada.
Per justificar el temps treballat a l'àmbit privat caldrà presentar l'informe de vida laboral juntament amb un full de salari, contracte o certificació d'empresa, en què es desprengui la data d'alta a l'empresa, data de baixa o bé certificar que encara es treballa, tipus d'activitat realitzada i categoria professional.
En el cas de treball autònom, s'haurà d'acreditar mitjançant còpia de l'alta censal de l'activitat i certificació de cotització al règim autònom, informe de vida laboral i aquella documentació justificativa de la concreta activitat realitzada.
b) Formació professional (màxim 10 punts).
b.1.) Altres titulacions acadèmiques relacionades amb el lloc de treball, fins a un màxim de 5 punts. Es puntuarà a raó d'1 punt per cada grau, màster o postgrau.
Titulació
Puntuació
Grau universitari
3 punts
Màster
2 punts
Postgrau
1 punt
b.2.) Cursos de formació i perfeccionament relacionats amb el lloc de treball, fins a un màxim de 5 punts, d'acord amb els paràmetres següents:
Curs
Puntuació
D'una durada fins a 20 hores
0,2 punts
D'una durada de 21 a 40 hores
0,3 punts
D'una durada de 41 a 60 hores
0,5 punts
D'una durada superior a 61 hores
0,7 punts
Per a l'acreditació i valoració dels cursos de formació, caldrà aportar còpia de la certificació expedida on consti la denominació del curs, la durada expressa en hores lectives i la data de realització i, si és possible, el programa formatiu. En el supòsit que no quedi acreditat el nombre d'hores de durada es puntuarà amb el mínim de punts.
c) Entrevista personal. El tribunal, si ho considera necessari, pot acordar la realització d’una entrevista amb els aspirants, per a la concreció i en relació amb els mèrits acreditats, i valorar el coneixement de les funcions a desenvolupar i d’adaptació del seu perfil professional a la plaça.
La puntuació màxima de l’entrevista serà de 5 punts.
Setena. Constitució de la borsa de treball
Un cop desenvolupat i finalitzat el procés selectiu, el tribunal publicarà a la pàgina web de l’Ajuntament i remetrà a l’Alcaldia la relació de persones aprovades ordenades en funció dels resultats obtinguts, de major a menor, per als nomenaments que s’hagin de formalitzar, si s’escau, per cobrir les necessitats de personal.
Vuitena. Funcionament de la borsa
Totes les persones aspirants s'integraran la borsa de treball, que serà ordenada segons la puntuació obtinguda.
L’Ajuntament podrà utilitzar aquesta borsa per a contractacions de personal laboral temporal en els supòsits que no decideixi obrir un nou procés selectiu. Formar part de la borsa de treball no constitueix cap dret ni cap mèrit. La durada màxima de la borsa de treball és de 2 anys des de la finalització del procés selectiu, amb possible ampliació expressa de 12 mesos més.
La contractació de personal laboral temporal de les persones aspirants aprovades que integrin la borsa de treball restarà condicionada a la presentació dels documents acreditatius de tots els requisits, d’acord amb la base segona. Caldrà aportar l’original de tota la documentació per tal de poder-la confrontar amb les fotocòpies aportades a la sol·licitud de participació en el procés.
L’ordre de preferència per efectuar les substitucions o per cobrir places vacants vindrà determinat per l’ordre de puntuació, de major a menor puntuació.
En el supòsit que alguna de les persones aspirants tinguin la mateixa puntuació final del procés, els empats es resoldran a favor del que aporti més puntuació segon l’experiència professional. I, i si finalment encara hi ha empat, el Tribunal desempatarà en funció de la puntuació assolida en l’entrevista.
La persona que no respongui o comparegui a la crida en el termini d’un dia hàbil des que hagi estat convocada en el telèfons i/o correus electrònics que facilita, no mantindrà cap dret preferent i passarà a ocupar l’últim lloc de la borsa, passant a ser cridada la següent persona candidata de la llista segons l’ordre de puntuació.
Qui refusi un oferta de treball 3 vegades, quedarà exclòs/sa de la llista. També quedarà exclosa de la borsa la persona que prèviament hagi treballat en aquesta categoria i hi hagi un informe negatiu.
Novena. Incidències i impugnacions
El tribunal queda facultat per resoldre els dubtes que es presentin i per prendre els acords que calguin per garantir el funcionament correcte del procés selectiu.
En el no previst a les bases serà d'aplicació el Decret legislatiu 1/1997, de 31 d'octubre, pel qual s'aprova la refundació en un text únic de la Llei de la funció pública de l'Administració de la Generalitat de Catalunya, el Decret 214/1990, de 30 de juliol, pel qual s'aprova el Reglament del personal al servei de les entitats locals, el Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, el Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril, la Llei 7/1985, de 2 d'abril, de bases del règim local, el Text refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril i el Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
Desena. Recursos
Contra les resolucions definitives i els actes de tràmit de l’alcalde, si aquests actes decideixen directament o indirectament els fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar, potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’alcalde, o bé recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant el Jutjat Contenciós Administratiu de Lleida.
Contra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar en el termini d’un mes, a comptar a partir de l’endemà de la seva publicació o notificació, recurs d’alçada davant de l’alcalde.»


	Expedient 467/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per assistir a l’activitat formativa "Taller sobre els plans d'estabilització i la consolidació de les plantilles a l'Administració local", organitzada per l'Escola d'Administració Pública de Catalunya, que s'impartirà en modalitat presencial els dies 21 i 28 de març de 2022, de les 9.30 a les 14.30 hores, amb un total de 10 hores;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
Vist que la treballadora municipal, té autoritzades fins el dia d'avui un total de 2 hores de formació coincidents amb la jornada de treball, ja que el curs autoritzat a l'expedient número 345/2022 l'està cursant fora de l'horari de treball;
A proposta del regidor delegat d'Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.


SALUT
	Expedient 526/2022. Il·luminació façana Ajuntament – Dia Mundial de la Fibromiàlgia i la Síndrome de Fatiga Crònica/EM, i d'altres síndromes de sensibilització central relacionats, dia 12 de maig

	Favorable
	Tipus de votació: unanimitat

	Vista la sol·licitud presentada i subscrita per Maria Teresa Ribera i Crusafort, en representació de l'Associació Catalana d'Afectats i Afectades de Fibromiàlgia i d'altres Síndromes de Sensibilització Central, en què exposa que el dia 12 de maig se celebra el Dia Mundial de la Fibromiàlgia i la Síndrome de Fatiga Crònica/EM i d'altres síndromes de sensibilització central relacionats i, amb aquest motiu, demana que s'il·lumini la façana de l'Ajuntament de color blau fosc aquest dia;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


URBANISME
	Expedient 1871/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/37
Obres a realitzar: arranjament del paviment de l'entrada d'un habitatge en terreny privat
Registre d’entrada: 2021-E-RC-2503, de 4 d'octubre
Pagament de la llicència: 30 de setembre de 2021.


	Expedient 1929/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/38
Obres a realitzar: reforma de la cuina i la cambra de bany d'un habitatge
Registre d’entrada: 2021-E-RE-1128, de 13 d'octubre
Pagament de la llicència: 13 d'octubre de 2021.


	Expedient 1931/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/39
Obres a realitzar: reparació de l'escala d'accés al jardí d'un habitatge
Registre d’entrada: 2021-E-RC-2579, de 13 d'octubre
Pagament de la llicència: 13 d'octubre de 2021.


	Expedient 2158/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/40
Obres a realitzar: reforma de la cambra de bany i de la cuina d'un habitatge
Registre d’entrada: 2021-E-RC-2861, d'11 de novembre
Pagament de la llicència: 12 de novembre de 2021.


	Expedient 2161/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/41
Obres a realitzar: enrajolat de la rampa d'entrada al garatge d'un habitatge
Registre d’entrada: 2021-E-RC-2863, de 12 de novembre
Pagament de la llicència: 12 de novembre de 2021.


	Expedient 2178/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/42
Obres a realitzar: retirada del mobiliari i dels sanitaris vells i enderroc del fals sostre d'un habitatge
Registre d’entrada: 2021-E-RE-1292, de 15 de novembre
Pagament de la llicència: 15 de novembre de 2021.


	Expedient 2273/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/43
Obres a realitzar: impermeabilització del terra del celobert d'un edifici
Registre d’entrada: 2021-E-RC-3047, de 30 de novembre
Pagament de la llicència: 30 de novembre de 2021.


	Expedient 77/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/44
Obres a realitzar: reforma de l'interior d'un habitatge
Registre d’entrada: 2022-E-RC-143, de 18 de gener
Pagament de la llicència: 24 de gener de 2022.


	Expedient 128/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/45
Obres a realitzar: reforma de la cuina i de la cambra de bany d'un habitatge
Registre d’entrada: 2022-E-RE-91, de 24 de gener
Pagament de la llicència: 24 de gener de 2022.


	Expedient 384/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/46
Obres a realitzar: reforma de la cuina i pintar un habitatge
Registre d’entrada: 2022-E-RE-270, de 24 de febrer
Pagament de la llicència: 24 de febrer de 2022.


	Expedient 2429/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en un habitatge (Mn2022/47);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Abans d'iniciar els treballs d'instal·lació caldrà presentar:
· Certificat de solidesa de l'edifici o declaració responsable de disposar-lo.
· Document de designació del tècnic facultatiu responsable de l'obra, en compliment de l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions.
· Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions:
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar, si s'escau, inscripció a indústria de la modificació de la instal·lació de baixa tensió.
2. Caldrà donar compliment a tota la normativa vigent de seguretat i salut en el treball.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas, i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 145/2022. Llicència urbanística – ampliació d’oficines d'una nau industrial

	Favorable
	Tipus de votació: unanimitat

	Vista la sol·licitud de llicència d'obres per ampliar les oficines d’una empresa de transports del polígon industrial Els Ametllers (exp. Mn2022/48);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
· Si és necessària l’ocupació de la via pública a conseqüència de les obres a executar, caldrà sol·licitar explícitament l’autorització.
· Caldrà gestionar els residus que es generin de manera adequada i un cop finalitzades les obres caldrà presentar certificat acreditatiu per part del gestor o gestors de residus de la runa generada, que quantifiqui i tipifiqui els residus que han tractat, identificant convenientment l'obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 239/2022. Llicència de primera ocupació 

	Favorable
	Tipus de votació: unanimitat

	Vista la sol·licitud de llicència de primera ocupació per a un habitatge de la planta tercera d’un edifici plurifamiliar entre mitgeres, que disposa de llicència d’obres per acord de la Junta de Govern Local del dia 22 de febrer de 2021 (exp. Mn2021/30);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la llicència de primera ocupació sol·licitada, advertint que caldrà efectuar l'alta per a un nou comptador d'aigua per a l'habitatge.


VARIS
	Expedient 521/2022. Procediment judicial – execució hipotecària 441/2017-F

	Favorable
	Tipus de votació: unanimitat

	El dia 11 de març, amb registre d’entrada 2022-E-RC-588, el Jutjat de Primera Instància i Instrucció núm. 1 de Solsona comunicà a l’Ajuntament de Solsona la interposició d’una demanda d’execució hipotecària 441/2017-F.
Atès que l’Ajuntament de Solsona apareix com a creditor en el certificat de domini i càrregues emès pel Registre de la Propietat de Solsona;
Vist que segons aquest comunitat se cita l’Ajuntament de Solsona el dia 21 d’abril de 2022, a les 12.30 hores, per escoltar-lo en aquest procediment;
Atès que a les actuacions cal comparèixer per mitjà d’un procurador i assistit d’un advocat,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda demanar al Consell Comarcal del Solsonès que els seus Serveis Jurídics compareguin en la defensa dels interessos de l’Ajuntament de Solsona en el procediment d’execució hipotecària 441/2017-F, que es tramita al Jutjat de Primera Instància i Instrucció núm. 1 de Solsona.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta
Vistiplau de l’entitat bancària per reconeixement de  signatura i número de compte

